येँ - राष्ट्रिय प्रजातन्त्र दिवसया लसताय् येँ महानगरपालिकां थौं सतक महोत्सव याइगु जूगु दु । थौं विहीवाः सनिलया ५ बजेनिसें थनया दरवार मार्गय् थ्व सतक महोत्सव न्ह्याइ । ज्याझ्वलय् नेपाली सेना, सशस्त्र प्रहरी व नेपाल प्रहरीपाखें सांगीतिक ब्वज्या न्ह्यब्वइसा सविन राई, प्रकाश सपुत, प्रीति आले, मिलन नेवार लगायतया गायकतय्सं म्ये हाली । महोत्सवय् उपप्रधानमन्त्री इश्वर पोखरेल मूपाहां कथं झाइगु ग्वसाः दु । कन्हय् फागुन ७ गते राष्ट्रिय प्रजातन्त्र दिवस राष्ट्रिय रुपं हनेत्यंगु दु ।
